stanford-oval/wikipedia huggingface dataset:
DFSK סדרת C

| --- | --- |

Dongfeng Sokon C37
 מאפיינים כלליים
 נקרא גם:  Dongfeng Sokon C37
 יצרן:  Dongfeng Sokon) DFSK)
 שנות ייצור:  2009 – היום
 הרכבה:  הרפובליקה העממית של סין הרפובליקה העממית של סין
 מודל קודם:  Sokon V series
 אורך:  4,500 מ"מ (דגם C37)
 רוחב:  1,680 מ"מ (דגם C37)
 גובה:  2,000 מ"מ (דגם C37)
 משקל:  1,275-1,290 ק"ג (דגם C37)
 בסיס גלגלים:  3,050 מ"מ (דגם C37)
 מפרט טכני
 מנוע:  4 צילינדרים בטור, 16 שסתומים, 1.2 ליטר (מנוע מסוג "DK13 I416V")  4 צילינדרים, 1.4 ליטר (מנוע מסוג "DK13-06 I4 14V")
 הילוכים:  תמסורת ידנית - 5 מהירויות
 מהירות מרבית:  120 קמ"ש (מנוע 1.2 ליטר, דגם C37)  125 קמ"ש (מנוע 1.4 ליטר, דגם C37)
 צריכת דלק:  7.4 ליטר ל-100 ק"מ (מנוע 1.2 ליטר, דגם C37)  7.6 ליטר ל-100 ק"מ (מנוע 1.4 ליטר, דגם C37)
DFSK C35, C36, C37 הם סדרות של כלי רכב המוגדרים כמסחריות ו-מיניוואנים מתוצרת יצרנית הרכב הסינית Dongfeng Sokon  (DFSK) (אנ'), (שם נוסף: Dongfeng Xiaokang, בסינית: 东风小康) אשר מיוצרים משנת 2009 ועד היום בסין.
יצרנית הרכב הסיני Dongfeng Sokon (DFSK) נוצרה כתוצאה משותפות (joint venture) בין "Dongfeng Motor Corporation" (אנ') וחברת "Dongfeng and Chongqing Sokon Industry Group Co Ltd", מתאריך 27 ביוני 2003.
תצורות

מסחריות.
מיניוואן.
תצורות > דגמים

"C35" - מסחרית, יוצרה בין השנים 2012–2015, בתצורות ישיבה: 2 מושבים, 5 מושבים.
"C36" - מיניוואן.
"C37" - מיניוואן.
בשנת 2018 החל ייצור הדגמים עם מצברים במקום מנוע בנזין.
C37

"C37" של דונגפנג שיאוקאנג הוא דגם חדש עם תצורה נוחה בהשוואה לדגם הקלאסי ועלותו גבוהה יותר ב-1,000 יואן. הדגם החדש נוקט באותו סגנון במראה החיצוני והפנימי של הרכב.
גודל הגוף הוא: 4500 * 1680 * 2000/3050 מ"מ, הוא משתמש בעיצוב דלתות הזזה חד-צדדיות, ומספק מגוון פריסות מושב 5/7. מצויד במערכת חשמל 1.5L + 5MT, הוא יכול להפיק 112 כ"ס.
המתלים הקדמיים וקפיץ העלה האחורי הם בעלי ביצועי נשיאה טובים יותר. כולל כוונון חשמלי חיצוני למראה האחורית, מפתח שלט רחוק, חיישן רוורס, מערכת הדמיה אחורית, מושבי עור, מסך שליטה מרכזי בגודל 8 אינץ' ונעילה מרכזית.
המכונית לא מצוידת בכריות אוויר, וכן מצוידת במערכות בטיחות אקטיבית של ABS + EBD.
C37 > נתונים כליים של C37

5 דלתות.
תצורות ישיבה: 2+2+3, 2+2+2+3, 2+3+3+2.
מנוע קדמי.
מנוע בנזין.
5 רמות גימור.
קיבולת מכל דלק - 40 ליטר.
צמיגים: קדמיים: 175/70 R14, אחוריים: 185 R14LT.
מחיר היחידה נע בין 46,900–59,800 רנמינבי (ספטמבר 2009, בסין).
תמונות

דגם Sokon C37
דגם Sokon C37
דגם Sokon C37
הערות שוליים

↑  דגם C37 - מפרט ומידות chinaautoweb.com/car-models/dfsk-c37-minivan
↑  ואן DFSK C35 motortrader.com/motor-trader-news/automotive-news/ssangyong-importer-relaunch-chinese-budget-van-maker-dfsk-uk
↑  דגם C37 dfdongfeng.com.cn
Don't Give Up on Me

"Don't Give Up on Me" הוא סינגל של הזמר-יוצר האמריקאי, אנדי גרמר, שיצא, על ידי חברת התקליטים אס-קרוב רקורדס, ב-13 בפברואר 2019, כסינגל המוביל מתוך אלבום האולפן הרביעי שלו, Naive. השיר נכתב על ידי אנדי גרמר, בראם אינסקור, ג'ייק טורי וסם פארר, והופק על ידי בראם אינסקור. גרסת רמיקס, בשיתוף פעולה עם התקליטן ההולנדי, R3hab, יצאה ב-12 באפריל 2019.
השיר הוא שיר הנושא של הסרט Five Feet Apart (אנ').‏
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 49 (גרסת הרמיקס) |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 1 |  |
|  ארצות הברית | מצעד 40 השירים למבוגרים | 12 |  |
|  הונגריה | Rádiós Top 40 | - |  |
|  הונגריה | Single Top 40 | 25 |  |
|  ניו זילנד | המצעד הניו זילנדי הרשמי | 37 |  |
|  קנדה | קנדה הוט 100 | 87 |  |
|  קנדה | מצעד ה-AC איירפליי | 34 |  |
|  קנדה | מצעד האיירפליי העכשווי | 48 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 33 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| ארצות הברית (RIAA) | פלטינה | 1,000,000 |
| ברזיל (Pro-Música Brasil) | 3× פלטינה | 120,000 |
| דנמרק (IFPI Denmark) | זהב | 45,000 |
| הממלכה המאוחדת (BPI) | זהב | 400,000 |
| נורווגיה (IFPI Norge) | פלטינה | 60,000 |
| פורטוגל (AFP) | זהב | 5,000 |
| שוודיה (GLF) | זהב | 4,000,000 |
סיכום
| בכל העולם | — | 5,840,000 |
היסטוריית יציאות לאור

| אזור | תאריך | פורמט | חברת תקליטים | גרסה | הערות |
| --- | --- | --- | --- | --- | --- |
| עולמי | 13 בפברואר 2019 | הורדה דיגיטלית, הזרמת מוזיקה | אס-קרוב רקורדס | מקורית |  |
| ארצות הברית | 11 במרץ 2019 | רדיו עכשווי למבוגרים | אס-קרוב רקורדס, הוליווד רקורדס | מקורית |  |
| עולמי | 12 באפריל 2019 | הורדה דיגיטלית, הזרמת מוזיקה | אס-קרוב רקורדס | רמיקס של R3hab |  |
הערות שוליים

↑  Hartshorn, Tori (15 בפברואר 2019). "Andy Grammer Releases Original Song, DON'T GIVE UP ON ME For Upcoming Movie FIVE FEET APART". Broadwayworld. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
1 2  "Don't Give Up On Me – Single by Andy Grammer and R3hab". ארכיון מ-28 באוקטובר 2021. נבדק ב-28 באוקטובר 2021 – via Apple Music. {{cite web}}:  (עזרה)
↑  "Top TV Song Last Week: Don't Give Up On Me by Andy Grammer". Tunefind. 9 באוקטובר 2019. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  May 2024 Single Accreds.PDF, Dropbox
↑  "Don't Give Up On Me (From "Five Feet Apart") by Andy Grammer on Amazon Music – Amazon.com". Amazon. ארכיון מ-2021-10-28. נבדק ב-2021-10-28.
↑  "Future Releases for Hot/Modern/AC Radio Stations". All Access. אורכב מ-המקור ב-10 במרץ 2019. נבדק ב-28 באוקטובר 2021. {{cite web}}:  (עזרה)
Ispace

| --- | --- |

 נתונים כלליים
 בורסה:  הבורסה לניירות ערך בטוקיו (12 באפריל 2023–9348) 
 תקופת הפעילות:  10 בספטמבר 2010 – הווה (14 שנים) 
 חברות בנות:  ispace U.S. 
 מיקום המטה:  טוקיו 
 ענפי תעשייה:  תעשיית החלל 
 עובדים:  282 (נכון ל־31 במרץ 2004) 
  
 ispace-inc.com
 
ispace - חברה יפנית שמפתחת חלליות לא מאוישות בהתאם להזמנת לקוחות החברה. החברה הוקמה בשנת 2010 ומטה שלה ממוקם בטוקיו.
היסטוריה

החברה החלה את פעילותה כשופתה עם חברה אירופאית White Label Space שהשתתפה בתחרות גוגל לונאר אקס פרייז. באחריות הצוות היפני היה לפתח רכב למשימה. בשנת 2013 השותפים האירופאים פרשו מתחרות וזכויות השתתפות עברו ל-ispace. במאי 2013 החברה שינתה את שמה לשם הנוכחי. צוות שעסק בפרויקט פעל תחת שם "Hakuto". החברה לא הצליחה לעמוד ביעדים של התחרות אך בשנת 2018 הצליחה לגייס הון להמשך פעילותה.
התכנון היה לבצע טיסה לכיוון הירח ללא נחיתה. לצורך כך הושכרו מ-SpaceX שני שיגורים בשנת 2020 ו-2021.
באוקטובר 2018 בהובלת Draper Laboratory ובהשתתפות ispace, ג'נרל אטומיקס ו-Spaceflight Industries התגבשה קבוצה שהגישה הצעה לנאס"א לשיגורים לחקר הירח. בשנת 2022 נחתם חוזה עם נאס"א.
תוכנית Hakuto-R

לאחר זכייה בחוזה עם נאס"א תוכניות החברה הותאמו. הוחלט לא לבצע שיגורים ללא נחיתה וכבר בשיגור הראשון לבצע נחיתה על הירח.
השיגור של המשימה הראשונה בוצע ב-11 בדצמבר 2022. בהתאם לתכנון נחתת במשקל 1,100 ק"ג הייתה צריכה להגיע לירח עם רכב Rashid שתוכנן באיחוד האמירויות הערביות. החללית הגיע לירח ב-25 באפריל 2023. בשלבים אחרונים של הנחיתה הקשר עם החללית אבד ונחיתה לא הצליחה.
משימה נוספת מתוכננת לשנת 2024. בהמשך מתוכננות שיגורים נוספים.
הערות שוליים

↑  משימה 2
Battlefield 2

| --- | --- |

 כללי
 תאריך הוצאה:  יוני 2005
 סוגה:  משחק ירי בגוף ראשון
 מספר שחקנים:  1–64
 פיתוח:  Dice
 הוצאה לאור:  Electronic Arts 
 ארץ מקור:  שוודיה 
 הפצה:  Vivendi Universal   EA Games
 סדרה:  Battlefield
 דרישות תוכנה
 גרסה:  1.4 (16 בנובמבר 2006)
 מנוע משחק:  Refractor 2
 מצבי משחק:  שחקן יחיד, מרובה משתתפים
 דירוג:  16+\Teen
 פלטפורמות:  מחשב אישי, Xbox, פלייסטיישן 2
 מדיה:  3 CD או 1 DVD
 המשחק הקודם:  Battlefield Vietnam
 דרישות מערכת
 מעבד:  פנטיום 3 או AMD Athlon XP במהירות 1.7GHz (מומלץ 2.4 GHz)
 זיכרון:  512 MB RAM (מומלץ 1 GB)
 כרטיס מסך:  GeForce FX 5700, Radeon 9500 או תואם עם לפחות 128 MB זיכרון (מומלץ 256MB)
 מקום פנוי:  3 GB
 בקרים:  מקלדת, עכבר, ג'ויסטיק (אופציונלי)
 
באטלפילד 2 (מאנגלית: Battlefield 2), משחק מחשב בסוגת משחקי יריות בגוף ראשון. המשחק יצא לשווקים ב-21 ביוני 2005 בצפון אמריקה וב-24 ביוני באירופה, והוא פרי פיתוחם של Digital Illusions CE (המפתחת) ושל Electronic Arts (המפיצה בשווקים).
עם יציאתו, זכה המשחק להצלחה יחסית ולציונים גבוהים בביקורות, אף על פי שלא היה חסין מבאגים שגררו ליציאת "פאצ'ים" (קובצי תיקון ועדכונים) רבים.
רבים התלוננו על באגים במשחק, שלמרות הפאצ'ים הרבים שיצאו, עדיין לא תוקנו; קריסה אל שולחן העבודה, נפילה דרסטית במהירות המשחק וכן תקיעות פתאומיות. מלבד זאת, יש הטוענים שחבילות ההרחבה שיצאו למשחק נופלות מרמתו של המשחק המקורי.
זמן מה לאחר צאתו, יצאו למשחק גם גרסאות לקונסולות משחק שונות; פלייסטיישן 2 ו-אקס בוקס. כשש שנים מצאתו, לאחר שיצאו מספר משחקים שלא נחשבו המשכים למשחק (כמו משחקי Battlefield:Bad Company), יצא משחק ההמשך באטלפילד 3 בשנת 2011.
מנוע גרפי ומשחקיות > סקירה כוללת

המשחק יצא ככותר המשך לשני משחקים אחרים, Battlefield: Vietnam שעסק במלחמת וייטנאם, ו-Battlefield: 1942, שעסק במלחמת העולם השנייה. למשחק מנוע גרפי חדש ושונה מקודמיו, בעל מודלים מפורטים שכוללים טקסטורות ברורות יותר, אפקטי אור וצל ופירוט גרפי רב יותר; מנוע משוכלל זה לא היטיב עם כולם, שכן דרישות המערכת במשחק זה היו גבוהות מאלה שבמשחקים הקודמים.
באטלפילד 2 הוא משחק מלחמה תלת־ממדי. במשחק לשחקן ניתנת אפשרות לבחור אחד משלושה צבאות, לכל אחד כלי נשק, כלי רכב ואמצעי לחימה שונים; צבא האיחוד הערבי, אשר מצויד בכלי נשק סובייטים ברובם – רובי AK-47 (קלשניקוב) וכן טנקים ומטוסים תוצרת ברית המועצות; הצבא האמריקאי, אשר מצויד במיטב כלי הנשק, רובם מתוצרת ארצות הברית – רובי M16 ו-HMMWV, M4 ומסוקי AH-1 קוברה; והצבא הסיני, אשר מצויד בכלי המלחמה הנחותים מבין כל הצבאות – רובים, מסוקים וכלי רכב מיושנים יחסית.
במשחק מערכת דירוג (Rank) שמטרתה לעודד את השחקן לתמוך ולעזור לקבוצתו; ניתן לקבל נקודות על הריגת אויב וכל על סיוע לחבר קבוצה, ובהגיעו למספר נקודות מסוים השחקן עולה בדרגתו הצבאית, מטוראי ועד לרמטכ"ל, דבר המאפשר לפתוח כלי נשק טובים ואיכותיים יותר.

ישנן 13 מפות (היינו, שדות קרב) שונים, אשר שונות ביניהן במשאבים ובכלי הנשק הזמינים בהם, בתנאי השטח (מדבריות, ימים או אזורי תעופה רבים). מלבד זאת, לכל אחד מן הצבאות עדיפות באחת מן המפות, בהתאמתה לתנאי השטח בה.
כשבוע לפני יציאת המשחק הוציאה המפיצה גרסת דמו נסיונית, בה ניתן היה לשחק במצב שחקן-יחיד או משחק רב-שחקנים באינטרנט במפה "מפרץ עומאן" (Gulf of Oman) – מפה מדברית ברובה. חלק מן השחקנים כלל לא קנו את המשחק המלא, והמשיכו לשחק בגרסת הדמו.
מנוע גרפי ומשחקיות > מהלך המשחק

בנוסף לבחירת הצבא, בתחילת כל קרב השחקן מתבקש לבחור באחד מתוך שבעה תפקידי לחימה שונים:
חייל נגד טנקים הנושא מטול נ"ט לפגיעה בכלים משוריינים ואמצעי תעופה, וכן אקדח חלש ותת מקלע.
רובאי הנושא רובה סער עם מטול רימונים, אקדח, ורימוני עשן.
חייל כוחות מיוחדים הנושא מטעני C-4 המופעלים באמצעות שלט רחק, וכן אקדח עם משתיק קול ורובה סער פשוט.
פלס הנושא אקדח ורובה ציד חלשים, אך לו יכולת לתקן כלי רכב ולנטרל/להטמין מוקשים נגד כלי רכב.
צלף הנושא רובה צלפים, רימוני יד, אקדח עם משתיק קול ומוקשים נגד אדם.
חייל תמיכה הנושא מקלע קל ויכולת לחלק תחמושת לשאר חברי הקבוצה.
חובש הנושא רובה סער, אקדח, רימוני יד, ערכת עזרה ראשונה המאפשרת לטפל בפצועים וערכת החייאה המאפשרת "להחיות" שחקנים אחרים זמן קצר לאחר מותם.
לאחר בחירת תפקיד הלחימה בו הוא חפץ לשחק ובחירת צבא, מתחיל הקרב: השחקן משובץ בתוך קבוצה ומשחק כנגד קבוצת שחקנים אחרת, אם נגד בוטים במשחק נגד המחשב ואם במשחק רב-שחקנים ברשת האינטרנט. על אף האפשרות לשחק כנגד המחשב, מצב המשחק הבולט והמשוחק ביותר הוא רב משתמשים באינטרנט, שכן במצב זה נחשפים לשחקן אפשרויות רבות יותר, ביניהן שיתוף פעולה בלחימה בין חברי הקבוצה, כך שמצב שחקן-יחיד משמש בעיקר לאימון והכרת המשחק.
במשחק מובלטת במיוחד עבודת הצוות והאינטראקציה בין השחקנים השונים בקבוצה; כל קבוצה מחולקת ליחידות שונות שעובדות למטרה משותפת (תקיפת נקודה מסוימת, הגנה על אזור, וכדומה) או תפקידי לחימה מסוימים (כוחות מיוחדים, נגד טנקים וכדומה), כאשר מעל כל שחקני הקבוצה עומד המפקד אשר מחלק הוראות לראשי היחידות, וביכולתו לסייע להם על ידי הצנחת תחמושת, כלי לחימה או רפואה, שליחת מטוס זעיר ללא טייס לשטח מסוים במטרה לחשוף את יחידות האויב בו או הפגזה ארטילרית של האויב באזור מסוים. השחקנים השונים בקבוצה או ביחידה יכולים לתקשר ביניהם באמצעות הקלדה או VOIP.
לכל קבוצה כמה בסיסים וכן מספר נקודות כלשהו הניתן לבחירה, כאשר הקבוצה המנצחת היא זו שכבשה את רוב בסיסי האויב או פגעה במירב חייליו. עם סיום המשחק מופיע גרף בו מתוארים השגי השחקנים השונים, וניתנת אפשרות להמשיך לסיבוב נוסף.
חבילות הרחבה

המפיצה – EA GAMES, הוציאה למשחק נכון ליוני 2006 שתי חבילות הרחבה, המפורטות להלן. מלבד שתי ההרחבות, הודיעה EA על כותר המשך – Battlefield 2142, משחק שיתרחש בסביבה עתידית עם כלי נשק ורכבים מתקדמים, אשר יצא לאור באוקטובר 2006.
שחקנים רבים מתלוננים כי חבילות ההרחבה נופלות מרמתו של המשחק המקורי, בטענה כי חבילות ההרחבה "הפרידה" מהשחקנים (שכן במצב של משחק מרובה משתתפים, משתמש שיש לו חבילת הרחבה מסוימת, משחק רק עם בעלי אותה חבילה, ולא עם כל שחקני Battlefield) ואף נתנו לחלקם יתרון מסוים. מלבד זאת, יש הטוענים שהחבילות נופלות ברמת המשחק שלהן מהמשחק המקורי, ופוגעות בחוויית המשחק.
חבילות הרחבה > Special Forces

| --- | --- |

עטיפת המשחק
 כללי
 תאריך הוצאה:  22 בנובמבר 2005 צפון אמריקה   24 בנובמבר 2005 יפן   25 בנובמבר 2005 PAL
 סוגה:  יריות בגוף ראשון
 מספר שחקנים:  1–64
 פיתוח:  EA Digital Illusions CE
 הוצאה לאור:  EA Games
 ארץ מקור:  שוודיה 
 הפצה:  EA Games
 סדרה:  Battlefield
 דרישות תוכנה
 מנוע משחק:  Refractor 2
 מצבי משחק:  מצב יחיד, מצב מרובה משתתפים
 פלטפורמות:  Microsoft Windows
 מדיה:  DVD, הורדה דיגיטלית
 המשחק הקודם:  Battlefield 2
 המשחק הבא:  Battlefield 2: Modern Combat
 
חבילת ההרחבה הראשונה שיצאה למשחק בנובמבר 2005 היא Battlefield: Special Forces, בה ניתנת לשחקן אפשרות לתפקד כלוחם כוחות מיוחדים במבצעים שונים: ישנם 8 צבאות כוחות מיוחדים אשר עורכים קרבות באזורי לחימה שונים, חלקם בלילה וחלקם ביום. לרשות השחקן עומדים אמצעים מיוחדים, כגון חבלים לטיפוס, משקפות לראיית לילה, כלי רכב קלים, גז מדמיע, ועוד. חבילת ההרחבה מאופיינת בלחימה בשטח בנוי, במפות עירוניות צפופות בהן אין כלי רכב, בניגוד ל-Battlefield 2 המקורי.
חבילות הרחבה > Euro Force

חבילת הרחבה נוספת, שיצאה למשחק ב-14 במרץ 2006, אשר גם נקראת "Booster Pack", אשר מוסיפה תוכן נוסף וקטן, יחסית ל-"Special Forces", ולכן היא זולה יותר. בחבילה זו, נוסף למשחק צבא נוסף – הכוחות האירופאים, וכן עוד כלי נשק, מפות ורכבים שונים.
את המשחק (Euro Force) ניתן לרכוש אך ורק דרך האינטרנט, על ידי תוכנה בשם "EA Link" במחיר של 10 דולר עד שנת 2009 שבה יצא בחינם בטלאי 1.5.
חבילות הרחבה > Armored Fury

חבילת הרחבה נוספת למשחק, היא יצאה בתאריך ה-6 בינואר 2006, אך גם הוא שוחרר בחינם בטלאי 1.5 בשנת 2009.
חבילות הרחבה > חבילות

כמו כן יצאו גם חבילות ("מודים") לא רשמיות כגון:
Project Reality: מצב אשר מדמה בצורה הטובה ביותר מלחמה ריאליסטית עם דגש על עבודת צוות עם אפשרויות גדולות מאוד בתוך המשחק.
Alpha Project: מצב המשפר את רמת המשחקיות יותר מכל שאר החבילות, כגון : כוונות לייזר וצלפים בתלת־ממד, נזק גבוה יותר מכדורים וטילים, הדף ירי מציאותי יותר, צלילי לחימה טובים יותר וכולי.
החבילות נעשות על ידי אנשים פרטיים במטרה לשדרג את רמת המשחק. במחשבים אשר אינם מסוגלים להריץ משחקים טובים יותר כמו Battlefield 3 ,Battlefield: Bad Company 2 וכולי.
בין החבילות – IDF-fight for independence
המייצגת את הקונפליקט הערבי-ישראלי לדוגמה מלחמת יום כיפור. כמו כן השחקנים הישראלים דוברים עברית. וחלק מהנשקים של אותה תקופה נמצאים בשימוש במוד זה.
Allied Intent Xtended-זהו אחד המודים הגדולים ביותר והוא תומך שחקן יחיד ומרובה משתתפים. נוספו בו מספר מדינות נלחמות. ומגוון ענק של כלי נשק כולל מרגמה, והרבה כלי טיס ושיט, ישנם גם כמה חבילות של מפות שפותחו במיוחד עבור מוד זה.
ציונים

| האתר | הציון |
| --- | --- |
GameRankings: 89.91%
Metacritic: 91/100
האתר: הציון
G4: 
GameSpot: 9.3/10
GameSpy: 5/5
IGN: 8.9/10.0
הערות שוליים

↑  המשחק נקרא "Battlefield 2" אף על פי שלעולם לא שוחרר "Battlefield 1"; קדמו לו הכותרים "Battlefield Vietnam" ו-"Battlefield 1942".
| סדרת Battlefield |
| --- | --- | --- |
| סידור לפי זמנים | סידור לפי זמנים |  |
| לחימה בעבר | Battlefield 1942‏ • Battlefield 1942: The Road to Rome‏ • Battlefield 1942: Secret Weapons of WWII‏ • Battlefield Vietnam‏ • Battlefield Heroes‏ • Battlefield 1943‏ • Battlefield: Bad Company 2: Vietnam‏ • Battlefield 1‏ • Battlefield V |  |
| לחימה בהווה | Battlefield 2‏ • Battlefield 2: Special Forces‏ • Battlefield 2: Modern Combat‏ • Battlefield 2: Euro Force‏ • Battlefield 2: Armored Fury‏ • Battlefield: Bad Company‏ • Battlefield: Bad Company 2‏ • Battlefield Online‏ • Battlefield Play4Free |  |
| לחימה בעתיד | Battlefield 2142‏ • Battlefield 2142: Northern‏ • Battlefield 3‏ • Battlefield 3: Back to Karkand ‏ • Battlefield 3: Close Quarters‏ • Battlefield 3: Armored Kill ‏ • Battlefield 3: Aftermath‏ • Battlefield 3: End Game‏ • Battlefield 4‏ • Battlefield 4: China Rising‏ • Battlefield 4: Second Assault‏ • Battlefield 4: Naval Strike ‏ • Battlefield 4: Dragon's Teeth‏ • Battlefield 4: Final Stand‏ • Battlefield 2042 |  |
| מפתחים | מפתחים |  |
| אולפני פיתוח | EA Digital Illusions CE‏ • Electronic Arts‏ • Easy Studios‏ • Neowiz Games |  |
| --- | --- |
בקרת זהויות :  BnF: cb16632336z (data)  GND: 1063720877 
תמונת מסך מהמשחק
Don't Forget to Remember Me

Don't Forget to Remember Me (בעברית: אל תשכח לזכור אותי) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-13 במרץ 2006, על ידי חברת התקליטים אריסטה רקורדס, כסינגל השלישי מתוך האלבום.
השיר הגיע למקום השני במצעד שירי הקאנטרי.
רקע וכתיבה

השיר נכתב על ידי מורגן סטפלטון, קלי לאבלייס ואשלי גורלי והופק על ידי מארק ברייט. בשיר מדברת אנדרווד על כך שהיא מתכוונת לעזוב את הבית שלה, לאחר שסיימת את לימודה בבית ספר תיכון. אמה אומרת לה "לא לשכוח לזכור אותה", בעת שתתחיל לחיות את החיים שלה.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.
הצלחה

השיר זכה להצלחה רבה, כאשר הגיע למקום השני במצעד שירי הקאנטרי ולמקום הרביעי במצעד שירי הקאנטרי של קנדה. כמו כן, זכה השיר בפרס מוזיקת הקאנטרי של ASCAP, בקטגוריית "שיר השנה המבוצע ביותר", בטקס שהתקיים בשנת 2007.
איגוד תעשיית ההקלטות האמריקאי העניק לשיר את תואר הזהב, על מכירות של למעלה מחצי מיליון עותקים במדינה.
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |   ‏‏‏  מצעדים ודירוגים (2006)>  |
| --- | --- | --- | --- |
|  ארצות הברית | בילבורד הוט 100 | 49 |  |
|  ארצות הברית | מצעד שירי הקאנטרי | 2 |  |
|  קנדה | קנדה הוט 100 | - |  |
|  קנדה | מצעד שירי הקאנטרי | 4 |  |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |   ‏‏‏  מצעדי סוף שנה (2006)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 13 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
הערות שוליים

↑  מורגן סטפלטון, קלי לאבלייס, אשלי גורלי
1 2  Carrie Underwood - Some Hearts, Discogs (באנגלית)
1 2  Carrie Underwood, Billboard
1 2  Carrie Underwood – Don't Forget to Remember Me (באנגלית), נבדק ב-2020-07-04
↑  Some Hearts, נבדק ב-2020-07-04
↑  Gold/Platinum, Music Canada (באנגלית)
↑  45th Annual Ascap Country Music Awards Stock Pictures, Royalty-free Photos & Images - Getty Images, www.gettyimages.com
1 2  Gold & Platinum, RIAA (באנגלית)
| קארי אנדרווד |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Some Hearts • Carnival Ride • Play On • Blown Away • Storyteller • Cry Pretty • My Gift • My Savior • Denim & Rhinestones |  |
| אלבומי להיטים | Greatest Hits: Decade #1 |  |
| אלבומי וידאו | The Blown Away Tour: Live |  |
| סיבובי הופעות | Some Hearts • Play On • Blown Away • 	Storyteller • Ripcord • Cry Pretty • Denim & Rhinestones |  |
| ערכים קשורים | My Gift: A Christmas Special from Carrie Underwood |  |
| קארי אנדרווד – סינגלים |
| --- | --- | --- |
| Some Hearts | "Jesus, Take the Wheel" • "Some Hearts" • "Don't Forget to Remember Me" • "Before He Cheats" • "Wasted" |  |
| Carnival Ride | "So Small" • "All-American Girl" • "Last Name" • "Just a Dream" • "I Told You So" |  |
| Play On | "Cowboy Casanova" • "Temporary Home" • "Undo It" • "Mama's Song" • "Home Sweet Home" |  |
| Blown Away | "Good Girl" • "Blown Away" • "Two Black Cadillacs" • "See You Again" |  |
| Greatest Hits: Decade #1 | "Something in the Water" • "Little Toy Guns" |  |
| Storyteller | "Smoke Break" • "Heartbeat" • "Church Bells" • "Dirty Laundry" |  |
| Cry Pretty | "Cry Pretty" • "Love Wins" • "The Champion" • "Southbound" • "Drinking Alone" |  |
| השתתפות בסינגלים | "Just Stand Up!" • "Remind Me" • "Can't Stop Lovin' You" • "Somethin' Bad" • "The Fighter" • "If I Didn't Love You" |  |
| סינגלים אחרים | "Inside Your Heaven" • "I'll Stand by You" • "Ever Ever After" • "Praying for Time" • "There's a Place for Us" • "Hallelujah" • "Ghost Story" |  |
Feels Like We Only Go Backwards

Feels Like We Only Go Backwards (בתרגום חופשי לעברית: מרגיש כאילו אנחנו רק הולכים אחורה) הוא שיר רוק פסיכדלי של ההרכב הפסיכדלי האוסטרלי "Tame Impala". השיר נכתב, הולחן, בוצע והופק על ידי קווין פארקר, תחת חברת התקליטים Modular. אורכו של השיר הוא 3 דקות ו-12 שניות, והוא ויצא לאור ב-1 באוקטובר 2012 כסינגל מתוך האלבום "Lonerism".
את העטיפה לסינגל עיצב האמן לייף פודחסקי, כשאת הווידאו קליפ יצרו האנימטורים בקי סלואן וג'וזף פלינג באמצעות אמנות חזותית פסיכדלית מונפשת בפלסטלינה. בריאיון בפודקאסט עם ריק רובין, פארקר ציין כי הוא יצר את השיר בהשראה מ-"Walk in the Park" של הצמד "Beach House". תוכן השיר עוסק בגעגוע, הכמעט אובססיבי, של בחור למושא אהבתו הנכזבת, ורצונו לשוב לאחור על מנת לתקן את ידידותם ולחזור לקשר. השיר הוא למעשה מעין המשכון לשיר קודם באלבום, "Mind Mischief", שהציג את ההתאהבות של הבחור באישה.
השיר זכה להצלחה בקרב הקהל והמבקרים. בחנויות, נמכרו 70,000 עותקים במעמד פלטינה באוסטרליה, 200,000 עותקים במעמד כסף בממלכה המאוחדת ו-500,000 עותקים במעמד זהב בארצות הברית. באתר שיתוף הווידאו "YouTube" נצברו לסרטון הווידאו של השיר כ-131 מיליון צפיות, ובשירות הזרמת המדיה "Spotify" הוא הואזן כ-300 מיליון פעמים. האתר "Pitchfork" דירג את השיר במקום ה-7 ברשימת השירים הטובים ביותר של שנת 2012 ובמקום ה-192 ברשימת 200 השירים הטובים ביותר של העשור השני של המאה ה-21. כמו כן, השיר דורג במקום התשיעי במצעד שנת 2012 של תחנת הרדיו הלאומית של אוסטרליה "Triple J". אמנים רבים ביצעו בקולם גרסאות כיסוי לשיר, וביניהם הלהקות "Hungry Kids of Hungary" ו-"Foster the People" והזמר אלכס טרנר.
הערות שוליים

↑  Leif Podhajsky, ‏Tame Impala — Feels Like We Only Go Backwards, ‏Instagram, ‏12 במאי 2016
↑  Amid Amidi, ‏“Feels Like We Only Go Backwards” by Becky & Joe, ‏Cartoon Brew, ‏17 בנובמבר 2012
↑   Tame Impala in "Broken Records" hosted by Rick Rubin, סרטון  באתר יוטיוב
↑  Feels Like We Only Go Backwards, ‏Genius
↑  ARIA Charts – Accreditations – 2020 Singles, איגוד תעשיית ההקלטות האוסטרלי
↑  British single certifications – Tame Impala – Feels Like We Only Go Backwards, איגוד תעשיית ההקלטות הבריטי
↑  American single certifications – Tame Impala – Feels Like We Only Go Backwards, איגוד תעשיית ההקלטות האמריקאי
↑   Feels Like We Only Go Backwards, בביצוע Tame Impala, וידאו קליפ של השיר  באתר יוטיוב
↑  Feels Like We Only Go Backwards, ‏Spotify
↑  The Top 100 Tracks of 2012 - Page 10, ‏Pitchfork
↑  The 200 Best Songs of the 2010s, ‏Pitchfork
↑  #9: Tame Impala - Feels Like We Only Go Backwards, ‏Triple J
↑   Hungry Kids Of Hungary cover Tame Impala 'Feels Like We Only Go Backwards'‎, סרטון  באתר יוטיוב
↑   Feels like we only go backwards (Foster The People)‎, סרטון  באתר יוטיוב
↑   Arctic Monkeys cover Tame Impala 'Feels Like We Only Go Backwards'‎, סרטון  באתר יוטיוב
| טיים אימפלה |
| --- | --- | --- |
| קווין פארקר • קם אברי • ג'וליאן ברבגאיו • דומיניק סימפר • ג'יי ווטסון | קווין פארקר • קם אברי • ג'וליאן ברבגאיו • דומיניק סימפר • ג'יי ווטסון |  |
| אלבומי אולפן | Innerspeaker‏ • Lonerism‏ • Currents‏ • The Slow Rush |  |
| אלבומי לייב | Live at the Corner‏ • Live Versions |  |
| מיני-אלבומים | Tame Impala (אלבום) |  |
| שירים | Let it Happen‏ • The Less I Know the Better‏ • Feels Like We Only Go Backwards‏ • Elephant |  |
| --- | --- |
בקרת זהויות :  MusicBrainz release group: 3b61a7a2-67c9-408c-a698-77af87581785  MusicBrainz work: 23f8c6d3-da45-4b77-b90f-eec2b1b8bae1
By the Way (שיר של לינדזי אל)

By the Way (בעברית: דרך אגב) הוא סינגל שהוקלט על ידי הזמרת-יוצרת הקנדית לינדזי אל. השיר יצא לאור ב-1 באוקטובר 2015, על ידי חברת התקליטים סטוני קריק, כסינגל שלא מתוך אלבום וכסינגל הרביעי של אל.
השיר הגיע למקום ה-14 במצעד שירי הקאנטרי.